**ОТЧЕТ**

**на постъпилите заявления за достъп до обществена информация**

**през 2017 г.**

Регионална здравна инспекция – Плевен има утвърдени вътрешни правила за достъп до обществена информация и разработена процедура за организацията на работата по приложение на Закона за достъп до обществена информация (ЗДОИ), с която се уреждат приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

РЗИ – Плевен разполага с официална интернет страница [www.rzi-pleven.com](http://www.rzi-pleven.com), на която се публикува информация, съгласно чл.14 и чл.15 от ЗДОИ. За 2017г. е обявен актуализиран списък на категориите информация, подлежаща на публикуване в интернет за сферата на дейност на съответната администрация, както и форматите, в които е достъпна.

През 2017 г. са постъпили 7 бр. заявления, от които 3 – по електронна поща, 2 – с лицензиран пощенски оператор и 2 – в Звеното за административно обслужване на РЗИ – Плевен.

Заявленията са подадени от:

- граждани – 4 бр.;

- от юридическо лице с нестопанска цел – 1бр.;

- фирми – 2 бр.

Поисканата информация е свързана с дейността на инспекцията и по своя вид е служебна.

Темите, по които е поискана информацията касаят:

- контролната дейност на администрацията;

- медико-статистическа информация;

- достъп до вътрешен документ на администрацията.

След разглеждане на заявленията на всички е предоставен свободен достъп в законовия 14-дневен срок.

През 2017г. няма постъпили жалби срещу решения и откази за предоставяне на ДОИ.

През 2017г. няма постъпили жалби срещу решения и откази за предоставяне на информация от обществения сектор за повторно използване.

През 2017г. няма случаи, при които е взето решение на съд при установена

незаконосъобразност.

През 2017г. няма открити административни нарушения и наложени наказания на длъжностни лица по ЗДОИ.

Този отчет е част от Интегрирана информационна система на държавната администрация - годишен отчет.